CELEX: 32021R1704
Language: bg
Date: 2021-07-14 00:00:00
Title: Делегиран регламент (ЕС) 2021/1704 на Комисията от 14 юли 2021 година за допълнение на Регламент (ЕС) 2019/2152 на Европейския парламент и на Съвета чрез допълнително уточняване на подробности за статистическата информация, която трябва да се предоставя от данъчните и митническите органи, и за изменение на приложения V и VI към него (текст от значение за ЕИП)

24.9.2021   
               
               
                  BG
               
               
                  Официален вестник на Европейския съюз
               
               
                  L 339/33
               
            
         ДЕЛЕГИРАН РЕГЛАМЕНТ (ЕС) 2021/1704 НА КОМИСИЯТА
         от 14 юли 2021 година
         за допълнение на Регламент (ЕС) 2019/2152 на Европейския парламент и на Съвета чрез допълнително уточняване на подробности за статистическата информация, която трябва да се предоставя от данъчните и митническите органи, и за изменение на приложения V и VI към него
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/2152 на Европейския парламент и на Съвета от 27 ноември 2019 г. за европейската бизнес статистика и за отмяна на 10 правни акта в областта на бизнес статистиката (1), и по-специално член 5, параграфи 2 и 3 от него,
         като има предвид, че:
         
                     (1)
                  
                  
                     В приложения V и VI към Регламент (ЕС) 2019/2152 се посочва информацията за статистически цели, свързана с износа и вноса на стоки, която данъчните и митническите органи във всяка държава членка предоставят на компетентните национални статистически органи (НСО).
                  
               
                     (2)
                  
                  
                     Подробностите за статистическата информация, свързана с износа и вноса на стоки, която трябва да бъде предоставяна от данъчните и митническите органи във всяка държава членка на компетентните НСО съгласно приложения V и VI към Регламент (ЕС) 2019/2152, следва да бъдат допълнително уточнени.
                  
               
                     (3)
                  
                  
                     За да се гарантира, че информацията, предоставена от данъчните органи на НСО за статистически цели, включва информация за вътресъюзните дистанционни продажби на стоки, е необходимо да се измени приложение V към Регламент (ЕС) 2019/2152.
                  
               
                     (4)
                  
                  
                     Необходимо е да се измени приложение VI към Регламент (ЕС) 2019/2152, за да се гарантира, че при централизирано оформяне съгласно член 179 от Регламент (ЕС) № 952/2013 на Европейския парламент и на Съвета (2), когато участват повече от една държава членка, задължението на митническите органи да предоставят данни от митническите декларации на своите НСО се прилага и в държавата членка, в която се намират стоките.
                  
               
                     (5)
                  
                  
                     Необходимо е също така да се измени приложение VI към Регламент (ЕС) 2019/2152, за да се гарантира, че НСО могат да получават информация от своите митнически органи относно прилаганите митнически опростявания и участващите търговски оператори.
                  
               
                     (6)
                  
                  
                     Поради това приложения V и VI към Регламент (ЕС) 2019/2152 следва да бъдат съответно изменени,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Предмет
            С настоящия делегиран регламент се уточняват подробностите за статистическата информация, свързана с износа и вноса на стоки, която трябва да бъде предоставяна от данъчните и митническите органи във всяка държава членка на компетентните НСО.
         
         
            Член 2
            Информация от справки-декларациите за ДДС
            Информацията от справки-декларациите за данъка върху добавената стойност (ДДС) на данъчно задължените лица или данъчно незадължените юридически лица, посочени в буква а) от приложение V към Регламент (ЕС) 2019/2152, включва най-малко:
            
                        а)
                     
                     
                        пълното име на данъчно задълженото лице или данъчно незадълженото юридическо лице;
                     
                  
                        б)
                     
                     
                        пълния адрес, включително пощенския код;
                     
                  
                        в)
                     
                     
                        идентификационния номер, определен за това лице в съответствие с член 214 от Директива 2006/112/ЕО на Съвета (3);
                     
                  
                        г)
                     
                     
                        за всяко данъчнозадължено лице или данъчно незадължено юридическо лице:
                        
                                    i)
                                 
                                 
                                    данъчната основа за вътресъюзните доставки и придобивания на стоки според справки-декларациите за ДДС в съответствие с член 251, букви а) и в) от Директива 2006/112/ЕО;
                                 
                              
                                    ii)
                                 
                                 
                                    данъчния период.
                                 
                              
                  
         
            Член 3
            Информация от обобщените декларации
            
               1.   Информацията за вътресъюзните доставки, събирана от обобщените декларации за ДДС, както е посочено в буква б) от приложение V към Регламент (ЕС) 2019/2152, включва най-малко:
               
                           а)
                        
                        
                           данъчния период;
                        
                     
                           б)
                        
                        
                           идентификационния номер по ДДС на всеки национален доставчик;
                        
                     
                           в)
                        
                        
                           идентификационния номер по ДДС на приобретателя от партньорската държава членка;
                        
                     
                           г)
                        
                        
                           данъчната основа между всеки национален доставчик и всеки приобретател от партньорската държава членка;
                        
                     
                           д)
                        
                        
                           идентификацията на последващите доставки.
                        
                     
            
               2.   Информацията за вътресъюзните доставки, съобщавана от всички държави членки, както е посочено в буква в) от приложение V към Регламент (ЕС) 2019/2152, включва най-малко:
               
                           а)
                        
                        
                           данъчния период;
                        
                     
                           б)
                        
                        
                           идентификационния номер по ДДС на всеки национален приобретател;
                        
                     
                           в)
                        
                        
                           общата данъчна основа по национални приобретатели, обобщена за всяка партньорска държава членка.
                        
                     
         
         
            Член 4
            Информация относно митническите декларации
            Информацията, посочена в буква в) от приложение VI към Регламент (ЕС) 2019/2152, включва всяка информация, изисквана от НСО за изготвянето на европейската статистика за международната търговия със стоки, и включва най-малко информацията, посочена в приложение I към настоящия регламент.
         
         
            Член 5
            Изменение на Регламент (ЕС) 2019/2152
            Приложения V и VI към Регламент (ЕС) 2019/2152 се заменят с текста в приложение II към настоящия регламент.
         
         
            Член 6
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 1 януари 2022 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 14 юли 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 327, 17.12.2019 г., стр. 1.
         
            (2)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
         
            (3)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1
            ).
         
      
      
         
            ПРИЛОЖЕНИЕ I
            
                        
                                    1.
                                 
                                 
                                    Обща информация
                                 
                              
                  
                        
                                    1.1.
                                 
                                 
                                    Вид декларация
                                 
                              
                  
                        
                                    1.2.
                                 
                                 
                                    Вид на допълнителната декларация
                                 
                              
                  
                        
                                    1.3.
                                 
                                 
                                    Режим
                                 
                              
                  
                        
                                    1.4.
                                 
                                 
                                    Допълнителен(и) режим(и)
                                 
                              
                  
                        
                                    1.5.
                                 
                                 
                                    Дата на приемане на митническата декларация
                                 
                              
                  
                        
                                    2.
                                 
                                 
                                    Разрешения
                                 
                              
                  
                        
                                    2.1.
                                 
                                 
                                    При централизирано оформяне, когато участва повече от една държава членка: номер на разрешението за централизирано оформяне.
                                 
                              
                  
                        
                                    3.
                                 
                                 
                                    Страни
                                 
                              
                  
                        
                                    3.1.
                                 
                                 
                                    Идентификационен номер на износителя
                                 
                              
                  
                        
                                    3.2.
                                 
                                 
                                    Идентификационен номер на вносителя
                                 
                              
                  
                        
                                    3.3.
                                 
                                 
                                    Идентификационен номер на купувача
                                 
                              
                  
                        
                                    3.4.
                                 
                                 
                                    Идентификационен номер на получателя (1)
                                    
                                 
                              
                  
                        
                                    4.
                                 
                                 
                                    Информация за определянето на стойността/данъци
                                 
                              
                  
                        
                                    4.1.
                                 
                                 
                                    Валута на фактурата
                                 
                              
                  
                        
                                    4.2.
                                 
                                 
                                    Преференция (преференциално третиране, прилагано от митницата)
                                 
                              
                  
                        
                                    5.
                                 
                                 
                                    Държави
                                 
                              
                  
                        
                                    5.1.
                                 
                                 
                                    Код на държавата на получаване
                                 
                              
                  
                        
                                    5.2.
                                 
                                 
                                    Код на държавата на изпращане/износ
                                 
                              
                  
                        
                                    5.3.
                                 
                                 
                                    Код на държавата на произход
                                 
                              
                  
                        
                                    5.4.
                                 
                                 
                                    Код на държавата на преференциален произход
                                 
                              
                  
                        
                                    5.5.
                                 
                                 
                                    При централизирано оформяне: кодът на митническото учреждение на представяне или кодът на държавата членка, в която стоките са представени пред митническите органи
                                 
                              
                  
                        
                                    6.
                                 
                                 
                                    Идентификационни данни на стоките
                                 
                              
                  
                        
                                    6.1.
                                 
                                 
                                    Нетна маса (kg)
                                 
                              
                  
                        
                                    6.2.
                                 
                                 
                                    Допълнителни единици
                                 
                              
                  
                        
                                    6.3.
                                 
                                 
                                    Код на стоката — код по Комбинираната номенклатура
                                 
                              
                  
                        
                                    6.4.
                                 
                                 
                                    Код на стоката — код по ТАРИК
                                 
                              
                  
                        
                                    6.5.
                                 
                                 
                                    6-цифреният код на стоката по Хармонизираната система (HS6), когато не е наличен код по TARIC или по Комбинираната номенклатура
                                 
                              
                  
                        
                                    7.
                                 
                                 
                                    Информация относно транспортирането
                                 
                              
                  
                        
                                    7.1.
                                 
                                 
                                    Контейнер
                                 
                              
                  
                        
                                    7.2.
                                 
                                 
                                    Вид транспорт на границата
                                 
                              
                  
                        
                                    7.3.
                                 
                                 
                                    Вид транспорт във вътрешността на държавата
                                 
                              
                  
                        
                                    8.
                                 
                                 
                                    Статистически данни
                                 
                              
                  
                        
                                    8.1.
                                 
                                 
                                    Вид на сделката
                                 
                              
                  
                        
                                    8.2.
                                 
                                 
                                    Статистическа стойност
                                 
                              
                  
               (1)  Само за изискванията, свързани с митническите данни, съгласно Делегиран регламент (ЕС) 2016/341 на Комисията от 17 декември 2015 г. за допълнение на Регламент (ЕС) № 952/2013 на Европейския парламент и на Съвета чрез преходни правила за някои разпоредби от Митническия кодекс на Съюза за случаите, когато съответните електронни системи все още не са в действие, и за изменение на Делегиран регламент (ЕС) 2015/2446 (ОВ L 69, 15.3.2016 г., стр. 1).
         
      
      
         
            ПРИЛОЖЕНИЕ II
            
               
                  
                     „ПРИЛОЖЕНИЕ V
                     Информация, която компетентните данъчни органи на всяка държава членка трябва да предоставят на НСО съгласно член 5, параграф 2:
                     
                                 а)
                              
                              
                                 информация от справки-декларациите за ДДС на данъчно задължените лица или на данъчно незадължените юридически лица, които са декларирали за въпросния период вътресъюзни доставки на стоки в съответствие с член 251, буква а) от Директива 2006/112/ЕО или вътресъюзно придобиване на стоки в съответствие с член 251, буква в) от посочената директива;
                              
                           
                                 б)
                              
                              
                                 информация от обобщените декларации за вътресъюзни доставки, събрана от обобщените декларации за ДДС в съответствие с членове 264 и 265 от Директива 2006/112/ЕО;
                              
                           
                                 в)
                              
                              
                                 информация за вътресъюзни придобивания, съобщена от всички други държави членки в съответствие с член 21, параграф 2 от Регламент (ЕС) № 904/2010 на Съвета (1);
                              
                           
                                 г)
                              
                              
                                 информация от справки-декларациите за ДДС на данъчнозадължени лица, неустановени в държавата членка по потребление и ползващи специалния режим, предвиден в дял XII, глава 6, раздел 3 от Директива 2006/112/ЕО, които са декларирали за въпросния период доставки на стоки по този режим в съответствие с член 369ж от посочената директива;
                              
                           
                                 д)
                              
                              
                                 информация относно доставките на стоки, свързани със специалния режим, предвиден в дял XII, глава 6, раздел 3 от Директива 2006/112/ЕО на Съвета, съобщена от всички други държави членки в съответствие с член 21, параграф 1 от Регламент (ЕС) № 904/2010.
                              
                           
               
               
                  
                     ПРИЛОЖЕНИЕ VI
                     Информация, която компетентните митнически органи на всяка държава членка трябва да предоставят на НСО съгласно член 5, параграф 3:
                     
                                 а)
                              
                              
                                 информация за идентифициране на лицето, което извършва вътресъюзен износ и вътресъюзен внос на стоки, обхванати от митническия режим активно усъвършенстване;
                              
                           
                                 б)
                              
                              
                                 данните за регистрацията и идентификацията на икономическите оператори, предвидени в митническите разпоредби на Съюза, които са налични в електронната система във връзка с EORI номера по член 7 от Регламент за изпълнение (ЕС) 2015/2447 на Комисията (2);
                              
                           
                                 в)
                              
                              
                                 данните за вноса и износа от митническите декларации, които са били приети или са били предмет на решения на националните митнически органи и:
                                 
                                             i)
                                          
                                          
                                             които са били подадени до тях; или
                                          
                                       
                                             ii)
                                          
                                          
                                             във връзка с които, в съответствие с член 225 от Регламент за изпълнение (ЕС) 2015/2447, имат достъп до допълнителната декларация чрез пряк електронен достъп до системата на титуляря на разрешението; или
                                          
                                       
                                             iii)
                                          
                                          
                                             които те са получили в изпълнение на член 179 от Регламент (ЕС) № 952/2013.
                                          
                                       
                           
                                 г)
                              
                              
                                 информация за приложените режими, опростяванията или предоставените на търговските оператори разрешения и информация за идентифицирането на тези търговски оператори.
                              
                           
               “
            
               (1)  Регламент (ЕС) № 904/2010 на Съвета от 7 октомври 2010 г. относно административното сътрудничество и борбата с измамите в областта на данъка върху добавената стойност (ОВ L 268, 12.10.2010 г., стр. 1).
            
               (2)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).